
სსიპ – საზღვაო ტრანსპორტის სააგენტო
	2026 წელი	


1. ზოგადი ინფორმაცია 

	სფეროს დასახელება 
	გემის  ელექტროტექნიკოსი


	სფეროს აღწერა
	საზღვაო სფეროში, კერძოდ გემის ელექტროტექნიკოსად დასაქმებისთვის მოვალეობათა და პასუხისმგებლობათა ერთობლიობა რეგულირდება საერთაშორისო  STCW კონვენციის A-III/6 ნაწილით და III/6 რეგულაციით. 
2010 წელს საერთაშორისო საზღვაო ორგანიზაციის შეხვედრაზე მანილაში მიღებული იქნა ცვლილებები მეზღვაურთა მომზადებისა და სერთფიცირების საერთაშორისო კონვენციაში, რომლის მიხედვით გემზე კონვენციური სპეციალობა გახდა ელექტროტექნიკოსი ( STCW A-III/6).
2014 წელს გამოვიდა “Model Course 7.08 Electro-Technical officer” 2014 Edition, რომელშიც აღწერილია სასწავლო კურსები, რომელთა ბაზაზეც შესაძლებელია გემის  ელექტროტექნიკოსის კომპეტენციების განვითარება. გადამზადების პროგრამის „გემის ელექტროტექნიკოსი“ მიზნები და შედეგები შესაბამისობაშია მოდელ კურსით გათვალისწინებულ მიზნებსა და შედეგებთან. 

	
მიზანი
	ამ დოკუმენტის მიზანია საქართველოს მოქმედი კანონმდებლობისა და საერთაშორისო მოთხოვნების შესაბამისად უზრუნველყოფილ იქნას საერთაშორისო საზღვაო ტრანსპორტის  სფეროსთვის (სატვირთო და სამგზავრო),  გემის  ელექტროტექნიკოსის გადამზადება. 

	









ტერმინთა განმარტება
	ამ წესის მიზნებიდან გამომდინარე ამავე წესში გამოყენებული ტერმინების განმარტებებია:
ა) გადამზადების პროგრამა - საქართველოს კანონმდებლობითა და ამ წესის დანართი საფუძველზე შემუშავებული და სააგენტოს მიერ აღიარებული პროგრამა;
ბ) მსმენელი - პირი, რომელიც დარეგისტრირდა  სწავლის ამ წესის საფუძველზე შემუშავებულ მომზადების პროგრამაზე;
გ) დაწესებულება - „მეზღვაურთა განათლებისა და სერტიფიცირების შესახებ“ საქართველოს კანონით გათვალისწინებული უმაღლესი/პროფესიული საგანმანათლებლო პროგრამის განმახორციელებელი საზღვაო საგანმანათლებლო დაწესებულება. 

აბრევიატურები

· STCW - International Convention on Standards of Training, Certification and Watchkeeping for Seafarers, 1978/95, as amended in 2010 („მეზღვაურთა წვრთნის, სერტიფიცირებისა და ვახტის გაწევის შესახებ“ 1978/95 წლის საერთაშორისო კონვენცია 2010 წლის ცვლილებების გათვალისწინებით; შემდგომში - STCW კონვენცია);   
· IMO (International Maritime Organization) – საერთაშორისო საზღვაო ორგანიზაცია; 
· IMO Model Courses - IMO-ს მიერ შემუშავებული სასწავლო/საწვრთნელი კურსების  მოდელები, რომლებიც მიზნად ისახავს ხელი შეუწყოს დაინტერესებულ მხარეებს სასწავლო პროგრამების შემუშავებაში STCW კონვენციისა და IMO-ს სხვა ინსტრუმენტების შესაბამისად.
· MLC (Maritime Labor Convention) – საზღვაო შრომის შესახებ კონვენცია  
· IMDG CODE (International Maritime Dangerous Goods) –„სახიფათო ტვირთების საერთაშორისო საზღვაო გადაზიდვის კოდექსი“; 
· MARPOL 73/78 (International Convention for the Prevention of Pollution from Ships ) - საერთაშორისო კონვენცია გემებიდან ზღვის დაბინძურების თავიდან აცილების შესახებ 
· ISGOTT (International Safety Guide for Oil Tankers & Terminals) – საერთაშორისო უსაფრთხოების სახელმძღვანელო ტანკერებისა და ნავთობტერმინალებისათვის; 
· SOLAS 74 (International Convention for the Safety of Life at Sea) – „ზღვაზე ადამიანის სიცოცხლის დაცვის შესახებ საერთაშორისო კონვენცია“; 
· ISPS CODE (International Ship and Port Facility Security Code) – „გემების და ნავსადგურების უშიშროების საერთაშორისო კოდექსი“; 
· IMO SMCP - IMO Standard Marine Communication Phrases - საერთაშორისო საზღვაო ორგანიზაციის მიერ შემუშავებული სტანდარტული საზღვაო საკომუნიკაციო ფრაზები.“
· (PID) -   Basic Principles of PID controllers - პროპორციულ-ინტეგრირებულ-დიფერენციალური რეგულირებისა და პროცესების მართვის სისტემა. 
· ISM CODE - The international safety management code- საერთაშორისო უსაფრთხო მართვის კოდექსი.
· ER - Engine room - სამანქანე განყოფილება 
· საერთო ტევადობა -  გემის საერთო ზომის ერთეული, როგორც ეს განმარტებულია "ხომალდების გაზომვის შესახებ"  1969 წლის საერთაშორისო კონვენციაში (INTERNATIONAL CONVENTION ON TONNAGE MEASUREMENT OF SHIPS, 1969)


	სფეროს მარეგულირებელი ძირითადი კანონმდებლობა
	
· საქართველოს კანონი „ მეზღვაურთა განათლებისა და სერტიფიცირების შესახებ“
· საერთაშორისო საზღვაო ორგანიზაციის კონვენცია „მეზღვაურთა წვრთნის, სერტიფიცირებისა და  ვახტის გაწევის შესახებ“ 1978 წლის საერთაშორისო კონვენცია, ცვლილებებითა და დამატებებით (STCW 78 as amended;)
· საქართველოს კანონი „უმაღლესი განათლების შესახებ“
· საქართველოს კანონი „პროფესიული განათლების შესახებ“
· საქართველოს ეკონომიკისა და მდგრადი განვითარების მინისტრის ბრძანება N №1-1/592 „საჯარო სამართლის იურიდიული პირის – საზღვაო ტრანსპორტის სააგენტოს მიერ გაწეული მომსახურების სახეების, ვადების, საფასურის განაკვეთების, ასევე საფასურის გადახდისა და გადახდილი საფასურის დაბრუნების წესისა და პირობების დამტკიცების შესახებ“ 


	

გემის ელექტროტექნიკოსის მოვალეობები და ამოცანები
	ვალდებულია შეასრულოს მოვალეობათა და  პასუხისმგებლობათა ერთობლიობა STCW  კონვენციის III თავის III/6 რეგლამენტის მოთხოვნების შესაბამისად (გემის ელექტრომოწყობილობების; ელექტრონული აპარატურის; ამძრავი მექანიზმების, დამხმარე მოწყობილობების ავტომატიზებული მართვის სისტემების; გენერატორების; მანაწილებელი სისტემების; კომპიუტერებისა და კომპიუტერული ქსელების მომსახურება და შეკეთება; გემის უსაფრთხოების და ზღვის გარემოს დაცვის უზრუნველყოფისთვის აუცილებელი ამოცანების შესრულება). გემის ელექტროინჟინერის სამუშაო გარემო მაღალი რისკის შემცველია. გემის ელექტროინჟინერი პროფესიულ მოვალეობებს ასრულებს ღია და დახურულ სივრცეში, სამუშაოს  ხანგრძლივობა  და  გრაფიკი  მკვეთრად  ცვალებადია  და  შესაძლოა  გაგრძელდეს  რამდენიმე  თვე  (სამუშაო  და  დასვენების  საათები დგინდება STCW კონვენციისა და დარგის მარეგულირებელი საერთაშორისო სტანდარტების შესაბამისად). გემის ელექტროინჟინერს  მუშაობა უხდება არაერთგვაროვან, ექსტრემალურ პირობებში სხვადასხვა ხასიათის საფრთხეებთან, იგი მუდმივ მზადყოფნაში უნდა იყოს საჭიროების შემთხვევაში გაატაროს ღონისძიებები გემის სიცოცხლისუნარიანობის შენარჩუნებისა და ზღვაზე სამაშველო ოპერაციების შესრულებისათვის და სხვ. მისი პასუხისმგებლობის დონე არ შემოიფარგლება მხოლოდ კონკრეტული ფუნქციური მოვალეობის შესრულებით.



 
1. ძირითადი მოთხოვნები
1.1 გადამზადების პროგრამებზე დაშვების წინაპირობა
მსმენელს გადამზადების პროგრამაზე დაშვებისთვის უნდა გააჩნდეს: 
ა) უმაღლესი განათლება ან მასთან გათანაბრებული კვალიფიკაცია ელექტროინჟინერიაში, ელექტრონიკაში ან მომიჯნავე დარგში, რომელიც მიღებულია საქართველოს ავტორიზებულ საგანმანათლებლო დაწესებულებაში, ან;
ბ) პროფესიული განათლება ან მასთან გათანაბრებული კვალიფიკაცია ელექტროინჟინერიაში, ელექტრონიკაში ან მომიჯნავე დარგში, ასევე, რიგითი ელექტროტექნიკოსის კვალიფიკაციის სერტიფიკატი და ამავდროულად აკმაყოფილებს ჩამოთვლილთაგან ერთ-ერთი პირობას:
ბ.ა)  აქვს დამტკიცებული 6 თვის ნაოსნობის სტაჟი ელექტროკადეტის პოზიციაზე, ან 
ბ.ბ)  აქვს დამტკიცებული 12 თვის  ნაოსნობის სტაჟი რიგითი ელექტროტექნიკოსის პოზიციაზე.
2. ამ მუხლის პირველი პუნქტით გათვალისწინებული მოთხოვნების დაკმაყოფილების შემდეგ, მსმენელი ვალდებულია წარმატებით ჩააბაროს დაწესებულების მიერ დადგენილი ელექტროობის საბაზისო ცოდნის გამოცდა, რომლის ჩაბარების მინიმალური ზღვარი განისაზღვრება არანაკლებ 70 პროცენტით.
3. მსმენელს პროგრამაზე დასაშვებად, ასევე უნდა გააჩნდეს ინგლისური ენის ცოდნის არანაკლებ B1 დონის დამადასტურებელი დოკუმენტი. აღნიშნული დოკუმენტის არარსებობის შემთხვევაში, მსმენელი ვალდებულია ჩააბაროს დაწესებულებაში ორგანიზებული ინგლისური ენის B1 დონის შესაბამისი ტესტირება (თეორიული და ზეპირი კომპონენტებით), რომლის ჩაბარების მინიმალური ზღვარი განისაზღვრება არანაკლებ 70 პროცენტით.

2.1. შესაძლო მომიჯნავე საბაკალავრო კვალიფიკაციების ჩამონათვალი : 
· მეცნიერების ბაკალავრი ელექტრულ და ელექტრონულ ინჟინერიაში;
· ენერგეტიკისა და ელექტროინჟინერიის ბაკალავრი;
· ბაკალავრი ელექტრულ და ელექტრონულ ინჟინერიაში;
· ელექტრონული ინჟინერიის ბაკალავრი;
· ინჟინერიის ბაკალავრი ენერგეტიკასა და ელექტროინჟინერიაში;
· ტრანსპორტის ინჟინერიის ბაკალავრი (პროგრამა: ნავსადგურის ტრანსპორტის ინჟინერია).

2.2 მსმენელთა რეგისტრაცია

გადამზადების პროგრამის განმახორციელებელ დაწესებულებას შეუძლია წელიწადის ნებისმიერ დროს საჯაროდ გამოაცხადოს  მსურველთა მიღება. 
დაშვების წინაპირობების დაკმაყოფილებისა და შესაბამისი დოკუმენტაციის წარდგენის შედეგად პირი გადამზადების პროგრამაზე გაივლის რეგისტრაციას და მას მიენიჭება მსმენელის სტატუსი. 
პროგრამაზე მსმენელთა რაოდენობა) არ უნდა აღემატებოდეს 24 (ოცდაოთხი) მსმენელს.  

· თეორიული სწავლება: მსმენელთა მაქსიმალური რაოდენობა ერთი მასწავლებლის შემთხვევაში შეადგენს 24 ადამიანს. ეს აუცილებელია იმისათვის, რომ ინსტრუქტორმა შეძლოს თითოეულ მსმენელს სათანადო ინდივიდუალური ყურადღება დაუთმოს.
· პრაქტიკული სწავლება: სასწავლო-საწარმოო პრაქტიკის  განსახორციელებლად (პრაქტიკული უნარების ათვისებისას), რეკომენდებულია, რომ ერთ ინსტრუქტორზე მსმენელთა რაოდენობა არ აღემატებოდეს 10-ს.

 2.3 პროგრამის ხანგრძლივობა
გადამზადების პროგრამის საერთო მოცულობა განისაზღვრება 700 საათით, საიდანაც თეორიული კომპონენტია 300 საათი, ხოლო პრაქტიკული კომპონენტი 400 საათი. პროგრამის ხანგრძლივობა შეადგენს არაუმეტეს 4 თვეს, კვირეული დატვირთვა არ აღემატება 40 საათს, 6 სასწავლო დღეზე განაწილებით.
სულ: 700 საათი
· ხანგრძლივობა: არაუმეტეს 4 თვე (≈17 კვირა);
· 17 კვირა × 6 დღე = 102-104 დღე;
· კვირეული დატვირთვა: არაუმეტეს 40 საათი; 
· სასწავლო დღეები: კვირაში 6 დღე.

2.4 პრაქტიკის კომპონენტი
2.4.1 პრაქტიკის კომპონენტი მოიცავს შემდეგს:
· საზღვაო/საცურაო სასწავლო პრაქტიკა - პრაქტიკული უნარ-ჩვევების ჩამოყალიბება-განვითარების მიზნით, გადამზადების პროგრამის ძირითადი სპეციალობის კომპონენტში გათვალისწინებული პრაქტიკა 750 ან მეტი კვტ სიმძლავრის მთავარი ამძრავი მექანიზმის  მქონე გემზე;
· სასწავლო-საწარმოო პრაქტიკა - ტარდება შესაბამისი პროფილის და რესურსების მქონე საწარმოში, სახელოსნოში ან სხვ.
2.4.2 გადამზადების პროგრამით გათვალისწინებული 3 თვიანი სტაჟი უნდა მოიცავდეს კომბინირებულ სასწავლო-საწარმოო პრაქტიკას.
2.4.3  სასწავლო - საწარმო პრაქტიკის გავლა უნდა განხორციელდეს  დაწესებულების მატერიალურ-ტექნიკურ ბაზაზე, რომელსაც უნდა გააჩნდეს ამ დოკუმენტის 2.15 პუნქტით განსაზღვრული  მატერიალურ-ტექნიკური ბაზა.
2.4.4 სასწავლო-საწარმო პრაქტიკის დასრულების შემდეგ გაიცემა შესაბამისი პრაქტიკის გავლის დამადასტურებელი დოკუმენტი.
2.4.5 გადამზადების პროგრამის დასრულების შემდეგ, დაწესებულება უფლებამოსილია უზრუნველყოს კურსდამთავრებულთა საზღვაო საცურაო პრაქტიკის გავლა არაუმეტეს 3 თვის ვადით, 750 კვტ ან მეტი სიმძლავრის მთავარი ამძრავი მექანიზმის მქონე გემზე. 2.4.6  პირი, რომელმაც გაიარა 4-თვიანი გადამზადების პროგრამა და საცურაო პრაქტიკა არაუმეტესი 3 თვე, მსმენელი ვალდებულია დამატებით გაიაროს არანაკლებ 6-თვიანი საზღვაო საცურაო პრაქტიკა გემზე (საერთაშორისო ნაოსნობაში) ელექტროტექნიკოს კადეტად. აღნიშნული 6 თვიანი პრაქტიკა სავალდებულო წესით უნდა აისახოს და დამოწმდეს წვრთნის სააღრიცხვო წიგნაკში (Training Record Book). აღნიშნული დოკუმენტის გარეშე სააგენტო არ გასცემს კომპეტენციის სერტიფიკატს (CoC).
2.4.7 დაწესებულების პრაქტიკის ხელმძღვანელი ვალდებულია განიხილოს კადეტის მიერ წარმოდგენილი მეზღვაურის წვრთნის სააღრიცხვო წიგნაკი და კადეტის სამუშაო პროექტი, შეაფასოს კადეტის მიერ საზღვაო პრაქტიკის პერიოდში შეძენილი თეორიული ცოდნა და პრაქტიკული უნარები, და შეავსოს შესაბამისი შეფასებისა და დასკვნის ფორმა.
ETO გადამზადების პროგრამისა და სტაჟის სქემა 
	ეტაპები
	კომპონენტი
	ხანგრძლივობა
	ადგილი / პოზიცია
	კომენტარი

	I
	თეორიული კურსი და სასწავლო-საწარმოო პრაქტიკა
	4 თვე (აქედან 3 თვე საწარმოო პრაქტიკა)
	დაწესებულების მატერიალური ბაზა
	

	II
	საწყისი საზღვაო პრაქტიკა (სურვილისამებრ)
დაწესებულების მიერ ორგანიზებული პრაქტიკა (უფლებამოსილია და არავალდებულია)
	არაუმეტესი 3 თვე ელექტროტექნიკოს პრაქტიკანტი (კადეტი)
	750 კვტ+ სიმძლავრის გემი
	საკუთრებაში არსებულ გემზე ან ხელშეკრულების საფუძველზე სხვა სასწავლებლის არსებული გემი

	III
	სავალდებულო საზღვაო სტაჟი
	არანაკლებ 6 თვის ნაოსნობის სტაჟი ელექტოტექნიკოს კადეტად
	750 კვტ+ სიმძლავრის გემი 
საერთაშორისო ნაოსნობა
	წვრთნის სააღრიცხვო წიგნაკი (TRB) 
დაფიქსირებული და აღიარებული დაწესებულების მიერ





2.5 პროგრამაში განმახორციელებელი პირების - პროფესიული მასწავლებლის კომპეტენცია
გადამზადების პროგრამაში განმახორციელებელ პირად  ჩართულია ერთზე მეტი პირი, შესაბამისი კომპეტენციების გათვალისწინებით, რაც დასტურდება პროგრამის განმახორციელებელ დაწესებულებაში არსებული პირადი საქმეებით, კერძოდ:
ა) პროგრამის იმ თემატიკაზე, რომელიც შეეხება საზღვაო საკანონმდებლო ასპექტებს, პროფესიული მასწავლებლის კომპეტენციის მიმართ მოქმედებს შემდეგი მოთხოვნა: უმაღლესი იურიდიული განათლება საზღვაო სფეროში ან/და იურიდიული განათლების მქონე პირი, რომლის კომპეტენცია დასტურდება საზღვაო სფეროში მუშაობის გამოცდილებით ან მის მიერ გამოცემული პუბლიკაციით; 
ბ) პროგრამის იმ თემატიკაზე, რომელიც შეეხება გემზე პასუხისმგებლობისა და მოვალეობის გადანაწილებას, პროფესიული მასწავლებლის კომპეტენციის მიმართ მოქმედებს შემდეგი მოთხოვნა:- უმაღლესი საინჟინრო/საზღვაოსნო მეცნიერებათა სფეროს ან მასთან გათანაბრებული განათლება; 
გ) პროგრამის იმ თემატიკაზე, რომელიც შეეხება დარგობრივ ინგლისურს, პროფესიული მასწავლებლის კომპეტენციის მიმართ მოთხოვნაა - უმაღლესი განათლება ინგლისური ენის ფილოლოგიაში ან ინგლისური ენის სწავლების უფლების დამადასტურებელი დოკუმენტი ან უმაღლესი საინჟინრო/საზღვაოსნო მეცნიერებათა სფეროს ან მასთან გათანაბრებული განათლება და საზღვაო სფეროში მუშაობის გამოცდილება ან პუბლიკაცია.

2.6 სწავლა-სწავლების, შეფასების მეთოდები და მტკიცებულებები
გადამზადების პროგრამის შემუშავება-განხორციელების პროცესში შესაძლოა გამოყენებულ იქნას სწავლება-სწავლის სხვადასხვა მეთოდი, მათ შორის ლექცია, სემინარი, ინტერაქციული ლექცია და სხვა შეფასების მეთოდები - პრაქტიკული დავალების ან/და ტესტის ან კაზუსის შეფასება. ინსტრუქტორი/მასწავლებელი უფლებამოსილია მისაღწევი სწავლის შედეგებიდან გამომდინარე თავად განსაზღვროს სწავლება-სწავლისა და შეფასების მეთოდები. 


2.7 სასწავლო რესურსი
სწავლა-სწავლების პროცესში გამოიყენება IMO-ს ძირითადი კონვენციები და კოდექსები SOLAS, MARPOL, STCW 1978, AS AMENDED, MLC 2006 . პროფესიული მასწავლებელი უფლებამოსილია გამოიყენოს დამატებით ნებისმიერი სხვა სასწავლო რესურსი, წყარო, საპრეზენტაციო საშუალებები, სალექციო კურსები, რომელთა შინაარსი დაკავშირებულია მისაღწევ სწავლის შედეგებთან. 

2.8 მინიმალური სტანდარტი სასწავლო გარემოსა და ინვენტარის შესახებ
სასწავლო გარემოს აღწერილობა - ბუნებრივი განათების მქონე აუდიტორია. ერთ მსმენელზე არანაკლებ 2 კვმ. 
აუცილებლია სასწავლებელმა უზრუნველყოს შესაბამისი ნაოსნობის სტაჟი და პრაქტიკული მეცადინეობები მის მფლობელობაში არსებული საწვრთნელი გემით ან გემთმფლობელებთან შესაბამისი ხელშეკრულებებით პრაქტიკული წვრთნების გავლის უზრუნველსაყოფად. 
გარემოში განთავსებული ინვენტარის სახეობა და რაოდენობა
	№
	ინვენტარის დასახელება
	რაოდენობა
	საზომი ერთეული
	მსმენელზე/ჯგუფზე

	1
	მსმენელის სამუშაო ადგილზე განთავსებული   მაგიდა და სკამი 
	1
	კომპლექტი
	მსმენელზე

	2
	პროფესიული მასწავლებლის სამუშაო ადგილზე განთავსებული მაგიდა და სკამი
	1
	კომპლექტი
	ჯგუფზე

	3
	პროფესიული მასწავლებლის სამუშაო ადგილზე განთავსებული კომპიუტერი
	1
	კომპლექტი
	ჯგუფზე

	4
	დაფა
	1
	ცალი
	ჯგუფზე

	5
	პროექტორი
	1
	ცალი
	ჯგუფზე



2.9 გადამზადების პროგრამის გავლის შედეგები და საკვალიფიკაციო დასკვნითი გამოცდა
დაწესებულება უზრუნველყოფს პროგრამის ფარგლებში თითოეული მოდულის შეფასებას, მათ შორის შესაბამისი თეორიული და პრაქტიკული კომპონენტების შეფასებას, წინასწარ განსაზღვრული შეფასების კრიტერიუმებისა და პროცედურების შესაბამისად.
გადამზადების პროგრამის დასრულების შემდეგ მსმენელი ვალდებულია გაიაროს განმახორციელებელი დაწესებულების მიერ ორგანიზებული საკვალიფიკაციო დასკვნითი გამოცდა (თეორიული და ზეპირი კომპონენტებით), რომელიც ტარდება ინგლისურ ენაზე და მოიცავს როგორც პროფესიულ, ისე ინგლისური ენის კომპონენტებს. დასკვნითი გამოცდა  შედგენილი უნდა იყოს პროგრამის თითოეული მოდულის შესაბამისად.
საკვალიფიკაციო დასკვნითი გამოცდა ჩაბარებულად ჩაითვლება, თუ მსმენელი გადალახავს მინიმალურ ზღვარს, რომელიც განსაზღვრულია არანაკლებ 70 პროცენტით. აღნიშნული ზღვრის ვერ გადალახვის შემთხვევაში, მსმენელს ენიჭება გამოცდაზე ხელმეორედ გასვლის უფლება, არაუმეტეს ერთჯერადად. გამოცდის ორჯერ წარუმატებლად ჩაბარების შემთხვევაში, მსმენელი ვალდებულია გადამზადების პროგრამა გაიაროს ხელმეორედ.
საკვალიფიკაციო დასკვნითი გამოცდა ტარდება დაწესებულებაში სააგენტოს წარმომადგენლების დასწრებით. აგრეთვე, საჭიროების შემთხვევაში, შესაძლებელია გამოცდაზე მოწვეული იქნენ მეზღვაურთა დამსაქმებელი კომპანიების წარმომადგენლები.

2.10 გადამზადების პროგრამის მსმენელთა რეესტრი
გადამზადების პროგრამის განმახორციელებელი დაწესებულება ვალდებულია ელექტრონულად აწარმოოს სწავლის მსურველთა, პროგრამებზე რეგისტრირებულთა, პროგრამის გავლისა და გამოცდის შედეგების შესახებ ინფორმაცია (მეზღვაურთა დოკუმენტმართვის სისტემის ელექტრონული მოდული), რომელსაც წარუდგენს სსიპ - საქართველოს საზღვაო ტრანსპორტის სააგენტოს.

2.11 დასაქმების შესაძლებლობები
STCW კონვენციისა და „მეზღვაურთა განათლებისა და სერტიფიცირების შესახებ“ საქართველოს კანონის თანახმად, გემის ელექტროტექნიკოსის სერტიფიცირების მოთხოვნათა დაკმაყოფილებისა და გემზე მუშაობის აღიარებული სტაჟის საფუძველზე, გემის ელექტროტექნიკოსს შეუძლია დაიკავოს ელექტროტექნიკოს-ოფიცრის თანამდებობა, შეიძლება დასაქმდეს  საერთაშორისო ან შიდა ნაოსნობაში ჩართულ სხვადასხვა ტიპის გემზე ექსპლუატაციის დონეზე. ასევე, დასაქმების შესაძლო სფეროებს წარმოადგენს საზღვაო ტრანსპორტის ან დარგის ინდუსტრიასთან დაკავშირებული სახელმწიფო ან კერძო დაწესებულებები.


2.12 განმახორციელებელი დაწესებულება 
გადამზადების პროგრამის განხორციელების უფლებამოსილების მოპოვება შეუძლია საგანმანათლებლო პროგრამის განმახორციელებელი საზღვაო უმაღლესი/პროფესიული საგანმანათლებლო დაწესებულებას. რომელიც ავტორიზებულია საქართველოს კანონმდებლობით დადგენილი წესით და ახორციელებს საზღვაო სფეროს საგანმანათლებლო პროგრამას/პროგრამებს.
დაინტერესებული დაწესებულება გადამზადების პროგრამის განხორციელების უფლებამოსილების მოპოვებისთვის  მიმართავს „საზღვაო ტრანსპორტის სააგენტოს“ დადგენილი წესის შესაბამისად.

2.13 გადამზადების პროგრამის სტრუქტურა
უფლებამოსილი საგანმანათლებლო დაწესებულების მიერ სსიპ - „საზღვაო ტრანსპორტის სააგენტოში“ განხორციელების უფლების მოპოვების მიზნით წარმოდგენილი გადამზადების პროგრამა დამტკიცებული უნდა იყოს ამავე დაწესებულების უფლებამოსილი პირის მიერ და სტრუქტურა უნდა მოიცავდეს შემდეგი სახის ინფორმაციას:
· პროგრამის დასახელება და განხორციელების ადგილი
· პროგრამის მიზანი
· პროგრამაზე დაშვების წინაპირობა
· პროგრამაზე რეგისტრაცია
· გამოცდის ჩატარების წესი და პირობები
· პროგრამის ხანგრძლივობა და განრიგი
· სწავლება-სწავლისა და შეფასების მეთოდები
· სასწავლო რესურსი
· განმახორციელებელი პირების შესახებ ინფორმაცია კომპეტენციის შესაბამისად
· სასწავლო გარემო 
· სწავლის შედეგები
· პროგრამის გავლის შედეგები
· დასაქმების შესაძლებლობები
· დამატებით სხვა ინფორმაცია
სწავლა-სწავლების ხარისხის უზრუნველყოფის მიზნით გადამზადების პროგრამის დაგეგმვა, განხორციელება, შეფასება და გაუმჯობესება უნდა ეფუძნებოდეს განმახორციელებელ საგანმანათლებლო დაწესებულებაში არსებულ ხარისხის მექანიზმებს.


2.14 მოდულის შემუშავება 
უფლებამოსილმა საგანმანათლებლო დაწესებულებამ გადამზადების პროგრამის აღიარების მიზნით უნდა წარადგინოს შემუშავებული მოდულები დარგობრივი კომპეტენციების (დანართი №2) შესაბამისად. მოდულის ფორმა დამტკიცებულია ბრძანების დანართი №3-ის შესაბამისად.
მოდული უნდა მოიცავდეს შემდეგი სახის ინფორმაციას:
· სარეგისტრაციო ნომერი;
· სახელწოდება;
· შემუშავების/განახლების თარიღი;
· საათების რაოდენობა;
· მოდულს აღწერა;
· სწავლების შედეგები;
· შესრულების კრიტერიუმები; 
· კომპეტენციის პარამეტრების ფარგლები; 
· შეფასების მიმართულება;
· დამხმარე ჩანაწერები;
· თემატიკა;
· სწავლება-სწავლის მეთოდი;
· შეფასების მეთოდი;
· მტკიცებულება;
· დამატებითი ინფორმაცია;
· საათების განაწილების სქემა;
· სასწავლო რესურსები;
· მოდულის განმახორციელებელი მასწავლებლების სია;
· და სხვა საჭიროებიდან გამომდინარე.
საზღვაო ინდუსტრიის მოთხოვნებიდან გამომდინარე, დაწესებულება უფლებამოსილია, მოდულებში დაამატოს დამატებითი მოთხოვნები, სწავლების შედეგები, შეფასების მეთოდები და პრაქტიკული კომპონენტები, იმ პირობით, რომ აღნიშნული ცვლილებები არ ეწინააღმდეგება დარგობრივი კომპეტენციებით დადგენილ სტანდარტების მინიმალურ მოთხოვნებს. აღნიშნული წინასწარ უნდა შეთანხმდეს სააგენტოსთან.

2.15 მოთხოვნები მატერიალური რესურსისადმი
      
	




სამანქანე განყოფილების რესურსების მართვის სიმულატორი

	სამანქანე განყოფილების რესურსების მართვის სიმულატორი
სამანქანე განყოფილების სიმულატორებს უნდა შეეძლოს მთავარი ძრავისა და დამხმარე მექანიზმების სისტემის იმიტირება და უნდა ითვალისწინებდეს მოწყობილობებს შემდეგთან დაკავშირებით:
•	რეალურ დროში საექსპლუატაციო გარემოს შექმნა საზღვაო ან ნავსადგურის ოპერაციების სისრულეში მოსაყვანად კავშირის მოწყობილობების დახმარებით და მთავარი დანადგარისა და დამხმარე მოწყობილობების, ასევე მართვის პანელების იმიტირება;
•	შესაბამისი ქვესისტემების იმიტირება, რომლებიც უნდა ითვალისწინებდეს, მაგრამ არ შემოიფარგლებოდეს საქვაბით, საჭის ამძრავით, ელექტროენერგიის მიწოდების ზოგადი და გამანაწილებელი სისტემებით, ავარიულ სიტუაციებში კვების წყაროების ჩათვლით, ასევე საწვავის მიწოდების, გამაგრილებელი წყლის, მაცივრების, ტრიუმისა და ბალასტის სისტემებით;
•	მექანიზმების გაუმართაობის იმიტირება;
•	ინსტრუქტორის მიერ მართვადი სიმულატორის დინამიკის შეცვლა: მუშაობის რეჟიმი ავარიულ სიტუაციებში, რეაგირება პროცესებზე, გემის რეაგირება.

	მაღალი ძაბვის ლაბორატორია (1000 ვტ და მეტი)
	წარმოადგენს სასწავლო გარემოს, სადაც სტუდენტები ეცნობიან გემზე გამოყენებული მაღალი ძაბვის (High Voltage) ელექტროსისტემების თეორიულ საფუძვლებს, მოწყობილობების დანიშნულებასა და უსაფრთხო ექსპლუატაციის პრინციპებს. ლაბორატორია უზრუნველყოფს მაღალი ძაბვის სისტემებთან დაკავშირებული რისკების გაცნობიერებას, სტანდარტული უსაფრთხოების მოთხოვნების შესწავლას და ელექტროტექნიკური ტერმინოლოგიის სწორ გამოყენებას საერთაშორისო ნორმების შესაბამისად.

	პნევმატიკის ლაბორატორია
	წარმოადგენს სასწავლო გარემოს, სადაც სტუდენტები ეცნობიან გემის პნევმატიკური სისტემების კონსტრუქციას, მუშაობის პრინციპებსა და უსაფრთხო ექსპლუატაციის მოთხოვნებს. ლაბორატორია უზრუნველყოფს პნევმატიკური მოწყობილობების მუშაობის გააზრებას, პრობლემების დიაგნოსტიკასა და საერთაშორისო ნორმების შესაბამისად სტანდარტული პროცედურების დაცვას.

	ჰიდრავლიკის ლაბორატორია
	წარმოადგენს სასწავლო გარემოს, სადაც სტუდენტები ეცნობიან გემის ჰიდრავლიკური სისტემების კონსტრუქციას, მუშაობის პრინციპებს და უსაფრთხო ექსპლუატაციას. ლაბორატორია უზრუნველყოფს ჰიდრავლიკური მოწყობილობების ფუნქციონირების გააზრებას, პრობლემების დიაგნოსტიკასა და სტანდარტული სამუშაო პროცედურების დაცვას საერთაშორისო ნორმების შესაბამისად.

	ავტომატიკის ლაბორატორია
	წარმოადგენს სასწავლო გარემოს, სადაც სტუდენტები ეცნობიან გემის ავტომატიზირებული სისტემების (Control & Automation Systems) კონსტრუქციას, მუშაობის პრინციპებსა და უსაფრთხო ექსპლუატაციის წესებს. ლაბორატორია უზრუნველყოფს ავტომატიზებული სისტემების მართვის, პრობლემების დიაგნოსტიკისა და სტანდარტული ოპერაციული პროცედურების საერთაშორისო ნორმების შესაბამისად გააზრებას.

	ტექნიკური მექანიკის ლაბორატორია / სამანქანე განყოფილების სახელოსნოები
	წარმოადგენს სასწავლო გარემოს, სადაც სტუდენტები ეცნობიან გემის მექანიკური სისტემების სტრუქტურას, მუშაობის პრინციპებს და ტექნიკურ ანალიზს. ლაბორატორია უზრუნველყოფს მექანიკური მოწყობილობების ფუნქციონირების გააზრებას, პრობლემების დიაგნოსტიკასა და სტანდარტული ოპერაციული პროცედურების დაცვას საერთაშორისო ნორმების შესაბამისად.

	ელექტროტექნიკის ლაბორატორია
	წარმოადგენს სასწავლო გარემოს, სადაც სტუდენტები ეცნობიან გემის ელექტრო სისტემებს, მათი მუშაობის პრინციპებს და უსაფრთხო ექსპლუატაციის წესებს. ლაბორატორია უზრუნველყოფს ელექტრო მოწყობილობების ფუნქციონირების გააზრებას, პრობლემების დიაგნოსტიკასა და სტანდარტული ოპერაციული პროცედურების დაცვას საერთაშორისო ნორმების შესაბამისად.

	ელექტრო-სამონტაჟო სახელოსნო
	წარმოადგენს სასწავლო გარემოს, სადაც სტუდენტები ეცნობიან გემის ელექტრო მოწყობილობების მონტაჟს, შეკეთებასა და უსაფრთხო ექსპლუატაციას. სახელოსნო უზრუნველყოფს ელექტრო სისტემების ფუნქციონირების გააზრებას, პრობლემების დიაგნოსტიკასა და სტანდარტული სამუშაო პროცედურების დაცვას საერთაშორისო ნორმების შესაბამისად.

	რეალური სამანქანო განყოფილების ლაბორატორია
	წარმოადგენს სასწავლო გარემოს, სადაც სტუდენტები ეცნობიან გემის ძრავის განყოფილების მოწყობილობებს, მათ მუშაობის პრინციპებს, მართვის პროცესებსა და უსაფრთხო ექსპლუატაციას. ლაბორატორია უზრუნველყოფს ტექნიკური სისტემების ფუნქციონირების გააზრებას, პრობლემების დიაგნოსტიკასა და სტანდარტული ოპერაციული პროცედურების დაცვას საერთაშორისო ნორმების შესაბამისად.

	საინფორმაციო ტექნოლოგიების ლაბორატორია
	წარმოადგენს სასწავლო გარემოს, სადაც სტუდენტები ეცნობიან კომპიუტერულ სისტემებს, ნავიგაციის, კომუნიკაციის და მართვის პროგრამებს. ლაბორატორია უზრუნველყოფს სისტემების ფუნქციონირების გააზრებას, მონაცემთა დამუშავებას, პრობლემების დიაგნოსტიკასა და სტანდარტული ოპერაციული პროცედურების დაცვას საერთაშორისო ნორმების შესაბამისად.

